
L'aigua puja sobre les valls d'Irati i de l'Urrobi. Les carreteres ja estan inundades així com els pobles d'Ezkai i Gorriz. La lluita contra el pantà d'Itoiz encara no ha acabat. 


Lluita contra la Llei d'Estrangeria 


Enderroquen les casernes i deixen un centenar de persones sense sostre 

L'ajuntament converteix en un acte pacífic una operació 

de desallotjament amb més de 100 policies armats 

Des del Psc es pacta el no ingrés al Centre d'Internament de la Verneda per no donar mala imatge a 3 mesos de l'inici del Fòrum 2004 


Sant Andreu de Palomar/ Barcelóna.- 

L'Ajuntament de Barcelona, la Generalitat i 
la Delegació de Govern varen organitzar el 
passat 9 de febrer l'operació de desallotja¬ 
ment de les ex-casernes militars de Sant 
Andreu, que eren l'habitatge temporal de 
centenars de persones des de feia prop de 3 
anys. Les casernes ja havien estat desallot¬ 
jades almenys en altres dues ocasions durant 
els últims 20 mesos, amb la participació de 
desenes de furgons policials i la detenció 
d'immigrants sense papers que foren traslla¬ 
dats al centre d'internament de La Verneda 
per executar-ne l'expulsió, en aplicació de la 
Llei d'Estrangeria. 


Aquest cop, però, l'Ajuntament de Barcelona 
ha pactat -no se sap a canvi de què-, amb la 
Delegació de Govern la no detenció dels 
immigrants i la no aplicació de la Llei 
d'Estrangeria ja que des del consistori es 
tenia força preocupació d'oferir una imatge 
de duresa a poc menys de 90 dies de l'inici 
del "Fòrum de les Cultures”. 

Q ue en pensen els desallotjats 
En una roda de premsa a la seu de la 
Federació d'Associacions de Veïns i Veïnes 
de Barcelona, alguns dels habitants de les 
casernes, així com membres de l'entitat 
Papers per Tothom varen explicar el desal¬ 


lotjament i la situació en que queden a l'ac¬ 
tualitat. Varen narrar com més d'un centenar 
d'agentsantiavalotsde laguàrdia urbana i de 
la policia nacional varen entrar als edificis de 
les casernes després d'envoltar-nos amb un 
enorme dispositiu de furgonetes i excava¬ 
dores. Amb porres i malls colpejaven portes 
i parets perquè els que encara hi eren 
dormint sortissin de les seves habitacions. 
Alguns d'ells varen haver de sortir corrent 
per evitar la caiguda de murs i embans, 

Molts d'ells ja no hi eren perquè havien sor¬ 
tit a treballar al mercat de Les Glòries a 
primeres hores del matí i quan varen tornar 
van comprovar com les seves pertinences i 


papers que acreditaven la seva situació legal 
havien estat soterrats sota la runa. Això sí, 
tenen molt clar que la no aplicació de la Llei 
d'Estrangeria serà quelcom efímer i que 
només caldrà que siguin identificats selecti¬ 
vament per qualsevol agent de forma ruti¬ 
nària, per ser immediatament traslladats al 
Centre d'Internament de La Verneda per 
tramitar-ne l'expulsió. A més, des de Papers 
per Tothom es valora com a rentat d'imatge 
i actuació per provisional per sortir del pas 
l'acollida a pensions i hostals, que com ja 
s'ha demostrat en moltes d'altres ocasions 
desapareixerà en pocs dies o setmanes. 

Contra-lnfos 10/ 2/ 04 


Lluites laborals 


ES VAN PRODUIR MOLTS FERITS DURANT ELS TALLS DE TRÀNSIT I ELS ENFRONTAMENTS A LES IMMEDIACIONSDE LES DRASSANES 


Els estibadors andalusos en peu de guerra 


Andalusia.- Els treballadors estibadors de la 
indústria naval pública Izar a les quatre facto¬ 
ries andaluses tornen a estar en peu de guer¬ 
ra per la falta de càrrega laboral i contra el 
bloqueig del conveni col·lectiu del que 
acusen a la direcció de l'empresa i als respon¬ 
sables de la Societat Espanyola de Partici¬ 
pacions Industrials (SEPI). El principal proble¬ 
ma dels treballadors dels centres Izar de l'Es- 
tat espanyol radica en la negociació del nou 
conveni col·lectiu, al no existir un acord defi¬ 
nitiu entre els representants dels treballadors 
i la direcció de l'empresa i la falta de treball, 


que han provocat la pèrdua de 4,000 llocs de 
treball pertinents a la indústria auxiliar de 
Sestao, Ferrol (Astano), Puerto Real i Gijón. 
Uns 22 treballadors dels estibadors de Sevilla 
i una desena de policies van resultar ferits 
durant les mobilitzacions del passat dia 5 de 
febrer, que van acabar amb forts enfronta¬ 
ments. El president del comitè d'empresa de 
Sevilla, Ignacio Sànchez, va denunciar que els 
antiavalots de la policia nacional i de la guàr¬ 
dia civil, van utilitzar gasos lacrimògens junta¬ 
ment amb pilotes de goma que van provocar 
un elevat nombre de ferits i d'afectats amb 


problemes respiratoris. A Cadis, les mobilit¬ 
zacions també van acabar amb durs enfronta¬ 
ments entre la policia i els treballadors, que 
van acabar amb molts ferits per part d'amb¬ 
dós bàndols. L'acció policial va ser fruit d'un 
intent per tal d'evitar que els treballadors 
poguessin tallar simbòlicament durant dues 
hores el pas fluvial al port, i com a resposta a 
l'agressió els treballadors van aixecar barri¬ 
cades i es van defensar de les pilotes de 
goma. A Cadis la policia també va carregar 
durament contra els veïns i veïnes que 
estaven mirant la batalla campal des l'altre 


costat de la zona. Simultàniament, els en¬ 
frontaments, també es produïren a la plan¬ 
ta de Puerto del Real on hi va haver diver¬ 
sos ferits. A la planta ubicada a San Fer¬ 
nando, els treballadors van decidir secun¬ 
dar una aturada de dos hores a l'interior de 
la factoria ja que tot l'exterior estava pres 
per la policia i ni tan sols podien sortir. 
Durant les mobilitzacions dels estibadors, 
es va veure afectat seriosament el trànsit 
ferroviari i es van registrar grans retencions 
a les principals carreteres andaluses. 

Contra-lnfos 10/ 02/ 04 


OKUPACIÓ I CENTRES SOCIALS 


El 23 de març es compleixen 8 anys d'història 
d’un dels centres socials amb més activitat de Barcelona 

29 de març data del 


desallotjament de l’Hamsa? 


Hostafrancs/ Barcelona.- "El passat dime¬ 
cres, 4 de febrer, va arribar-nos finalment una 
notificació del jutjat 39 del civil de 
Barcelona, en la que, a petició de la immobil¬ 
iària Cabrera Dos, S.L., se'ns comunica que 
tenim un plaç d'imesper marxar voluntària¬ 
ment de l'edifici que okupem desde fa gaire¬ 
bé 8 anys; en cas de que no ho fem, fixa el 
dilluns 29 de març, a partir de les 9:30, com a 
data de llançament per un desallotjament 
forçós sense possibilitat de demanar cap 
altra pròrroga legal. 

Tenim, doncs, un mes i mig per treure al car¬ 
rer el nostre absolut rebuig a aquesta nova 
agressió cap als espais alliberats col·lectius; 
hem d'aconseguir difondre a tot arreu que 
pretenen fer desaparèixer l'Hamsa, centre 
social que en els seus 8 anys d'existència ha 
donat cabuda a bona part dels col·lectius 
antagonistes que funcionen arreu de 
Catalunya. Necessitem de tota la solidaritat i 
complicitat de persones i grups que aposten 
per la transformació social per tal de 
trascendir el fet d'un desallotjament més i 
visibilitzarel seu rerefonsreal: l'agressió con¬ 
stant cap a l'acció política fora dels canals 
institucionals i la retallada contínua de lliber¬ 
tats cap a qui no encaixa o no vol encaixar en 
aquesta democràcia autoritària de mercat. 
Per a tot això, ens cal que ho doneu a 
conèixer a tot arreu (a colegues, universitats, 
instituts, feina, actes públics...), que difoneu 
tot el material que des de fa ja dos mesos 
provem de fer arribar a tot arreu (dossiers, 
octavetes, cartells,...que podeu trobar pas- 
sant-vos per l'Hamsa o per altres centres 


socials i ateneus així com a www.csoa- 
hamsa.tk),que dinamitzeu els vostres barris i 
pobles amb pintades, pancartes,..., que 
penseu accions solidàries que ens visibilitzin 
al carrer i, sobretot, que estigueu atents i 
atentes a totes les convocatòries que vagin 
sortint en defensa i solidaritat amb l'Hamsa, 
Des de fa un mes, ens concentrem tots els 
divendres davant del Districte de Sants a les 
39:30 (c/ Creu Coberta davant del metro 
Hostafrancs). Alhora, convoquem pel diss¬ 
abte 27 de març, a concretar lloc i hora, a 
una manifestació en defensa de l'Hamsa i 
dels espais alliberats, i a una concentració 
contra el desallotjament el dilluns 29 de 
març davant del centre social okupat 
(cl M iquel Bleach 17, Hostafrancs). 

També podeu fer arribar el vostre rebuig a 
l'Ajuntament, a jutjats i a la immobiliària 
telefonant o enviant faxos als següents 
números: Immobiliària Cabrera Dos, S.L.: tlf. 
932064300, fax 932064303; Districte Sants- 
Montjuïc: tlf. 934027000, fax 93291630 3; 
Jutjat n Q 39 Civil: tlf. 932304586, fax 
93230 4 654 (a l'atenció d'Antonio Gómez 
Canal (jutge)). Per últim, recordar-vos que el 
centre social segueix funcionant amb nor¬ 
malitat i que convidem als col·lectius a util¬ 
itzar-lo i a programar-hi activitats durant tot 
aquest temps d'entrada a la primavera; i 
també que us sapigueu convidats al fastuós 
8è. aniversari d'okupació que celebrarem 
amb gran pompa i boato entre el 18 i el 23 de 
març (contra l'agressió, rebel·lia i cotilló). 
Una abraçada des d'Hostafrancs." 

Csoa Hamsa 10/ 2/ 04 







Immediacions del Puente de Carranza de Cadis durant les protestes dels estibadors. 


Judici contra la Cnt 

El proper lde març ]05 anarcosindicalistes 
han estat cridats a M adrid per a ser jutjats 
pels fets succeïts el 5 de desembre de 1996 

Estat espanyol.- "El dia 5 de desembre de forces de seguretat de l'Estat a lescompa- 
]996 un bon nombre de companys i compa- nyes detingudes. El tracte especialitzat de 
nyes de la CNT vern decidim concentrar-nos fustigació física i moral per part d'bels mil- 
pacíficament davant la seu del Consell lors vigilants de la nostra llibertat i 
Económico y Social (CES). (...). No ens van democràcia? tenen un nom: vilesa poli- 
deixar estar allí ni dues hores i mes de 100 cial.(...). Aquesta concentració es va dur a 
anarcosindicalistas vam ser detinguts. El terme en denúncia del tracte desfavorable 
tracte no va poder ser mes vexatori. Cal per part d'aquest organisme cap a la CNT 
destacar la "hospitalitat" oferta per les envers la devolució i la idemnizació pels se- 


Independentismei defensa de la llengua 


Un jove de Viladamat a judici per 
la crema d'una bandera espanyola 

Viladamat/Alt Empordà.- El proper 17 de febrer es celebrarà el judici contra un noi de 
Viladamat membre de la Candidatura d'Unitat Popular acusat d'injúries a la bandera 
espanyola per haver-ne cremat suposadament una a l'estiu del 2003. Per aquesta acusació, 
que ell nega, el fiscal demana mig any de presó o una pena-multade 3.600 Euros. Es dóna la 
circumstància que la denúncia, interposada pels M ossos d'Esquadra no es va produir després 
dels fets, sinó quan aquest jove va decidir figurar a les llistes de la CUP del seu poble. Alerta 
Solidària i la CUP remarquen que la petició fiscal és desproporcionada i que es tracta d'una 
denúncia amb base política que s'enmarca en una estratègia d'intimidació al moviment inde¬ 
pendentista català. En els darrers anys s'han produït diverses acusacions similars: des l'any 
2002 un jove de Terrassa està pendent de la petició fiscal per, pressumptament, haver cre¬ 
mat una bandera espanyola. Un altre independentista català va ser condemnat a pagar una 
multa l'any 2000 perquè li imputaven la crema d'una bandera espanyola a Galícia. 

Alerta Solidària +CUP +Contra-lnfos 10/ 02/ 04 


Demanen la readmissió d'un treballador del Claret 

Gràcia/ Barcelona.- El passat 2 de febrer es va realitzar una concentració ales instal·lacions de 
l'Esportiu Claret, al barri de Gràcia, per a demanar la readmissió d'un treballador. Francesc 
Armengol treballava fins fa unes setmanes com a coordinador d'activitats infantils de 
l'Esportiu Claret, centre depenent de l'Escola Claret, i fou acomiadat el passat 9 de febrer per 
haver expressat la seva opinió i haver qüestionat diverses actuacions de l'empresa en una 
reunió de personal. La Intersindical-CSC considera que la direcció de l'Esportiu Claret ha actu¬ 
at de forma prepotent i qualifiquen el seu acomiadament com a toc d'atenció a la resta de tre¬ 
balladors de l'Esportiu que reclamin, en un futur, una millora en les seves condicions laborals. 

l-CSC+Contra-lnfoslD/2/04 


Desconvocada la vaga de personal de Can Ruti 

Can Ruti/ Badalona.- Després de la celebració d'una assemblea de treballadors/ es de la 
neteja de l'Hospital de Can Ruti, la CGT i l'Assemblea, van desconvocar la vaga indefinida 
que havia de començar el dilluns 9 de febrer. El canvi d'actitud per part de l'empresa, accep¬ 
tant parlar de tots els punts que s'exposaven en la convocatòria de vaga, amb el Comitè 
d'Empresa, ha aconseguit que els/ les treballadors/ es vegin una possibilitat d'apropar posi¬ 
cions, sense necessitat d'arribar a una vaga que hagués provocat conseqüències dràstiques, 
per a tots, especialment per als malalts i malaltes. Les negociacions es celebraran al llarg del 
mes de febrer i l'assemblea de treballadors/ es manté les seves reivindicacions. 

Assemblea de treballadors/ es +Contra-lnfos 10/ 2/ 04 


grests de locals i materials durant el fran¬ 
quisme. Al llarg dels inumerables judicis que 
s'han realitzat, sense resultats favorables, i la 
nombrosa documentació aportada pel sindi¬ 
cat es demostra el vertader cariu d'aquesta 
democràcia, que al 86 va començar a indem¬ 
nitzar a la UGT fins un total de 120 milions 
d'euros (20.000 milions de pessetes). 

El proper lde març 105 anarcosindicalistas 
han de presentar-se a M adrid perquè se cele¬ 
bri un judici contra elles per delictes de 
danys, desordres públics i coaccions, 
enfrontant-se a penes, multes i sancions,(...). El 
nostre objectiu és clar: la transformació 


social, i aquest no el podran parar tots els 
judicis, els robatoris, atropellaments, atacs... 
Dir que aquesta vegada desitgem i esperem la 
solidaritat que altres vegades hem donat. 
Volem el màxim suport a les activitats pre¬ 
vistes i a les reivindicacions plantejades. La 
CNT solidària amb col·lectius i causes espera 
la solidaritat de tots aquells i aquelles com¬ 
promeses en la lluita social, esperançats en un 
món millor i lliure, en una societat respons¬ 
able i digna que atén a la crida d'una justícia 
real i denuncia els actes d'una justícia falsifi- 
cada." M és informació i comunicat complet a 
www.cnt.es Cnt +Contra-lnfos 27/ ]/ 04 


La Copa d'America, nova excusa per a seguir especulant 

Onada de desallotjaments a València 


València.- Una vintena de persones han estat 
desallotjades de tres edificis en els darrers deu 
dies. La Copa d'Amèrica arriba arrasant i això 
que falten tres anys. L’expectativa de l'esdeveni¬ 
ment d’esport d’elit els ha donat una nova 
excusa per a arrasar amb el poc que queda. En 
menys de deu dies, okupes dels barris de 
Cabanyal, el Carmen i Petxina han vist com 
almenys vuit habitatges han estat desallotjats 
deixant a més de vint persones al carrer. L’últim 
dels desallotjaments es produí el passat dilluns 
9 de febrer en l’edifici conegut com "El Cau”.Tres 
habitatges i una desena de persones van ser 
desallotjades i identificades, algunes d’elles 


traslladades a comissaria. Aquest edifici, ara 
tapiat, duia buit molts anys, des que l’ajunta¬ 
ment foragités als inquilins per a poder ampliar 
l'IVAM. El museu d’art modern (IVAM) no està 
molt clar si s’ampliarà o no finalment, ja que els 
responsables municipals no arriben a un acord 
amb els arquitectes. La setmana anterior quatre 
habitatges van ser desallotjats al barri de 
Petxina. Igual que en El Carmen, es va produir un 
gran desplegament policial. Fa deu dies un altre 
habitatge okupat va ser desallotjat en el barri 
marítim del Cabanyal. Veïnes i veïns "legals” (que 
paguen el lloguer) també estan amenaçats d’ex¬ 
propiació forçosa ja que paguen lloguers barats 


NOU ATAC JUDICIAL CONTRA L'OKUPACIÓ 

Els blocs okupats d'Alibei poden 
ser desallotjats el proper 23-F 

Barcelona.- Els blocs núm. 100 i 102 del carrer Alibei de Barcelona tenen ordre de desallot¬ 
jament per al proper dia 23 de febrer. Les cases varen ser okupades el setembre i el novem¬ 
bre del 2002, Fins ara hi han estat vivint persones pero s'acosten mals temps: després del 
transcurs de dos processos judicials, es dicta sentència provisional de desallotjament pel 
número 100. Es tracta de dues propietats privades de la familia Trillo, amb un pla d'especu¬ 
lació econòmica, que inclou una requalificació del sòl a equipament públic, amb pla aprovat 
i sense projecte definit. Doncs no té futur previst ni utilitat declarada, però prefereixen que 
no hi visqui ningú i així poder observar a través de les finestres el fruit de l'especulació i 
l'avarícia. Així us comuniquem la situació d'aquestes cases i us convidem a estar entre nosal¬ 
tres aquest 23 F que no existeix al calendari de les parets d'Alibei. 

DILLU N S 23 F A LES 9H. ESM 0 RZAR-RESISTÈN CIA A Cl ALIBEI 100. [M ]ARC DE TRIO M F (Ll). 

Contra-Infos+Alibei 10/ 2/ 04 


Comunicat de Kan Kadena contra el seu desallotjament 

"No està el horno para bollos..." 


Esplugues/ Baix Llobregat.- «Desdefa dues set¬ 
manes la masia de Kan Kadena, okupada des 
del novembre de 1997, està sota amenaça de 
desallotjamentr per la seva actual propietària, 
promociones Reve, SA. sota la pressió de l'a¬ 
juntament d'Esplugues per tal d'iniciar el pla 
urbanístic suposa l'eliminació de les últimes 
masies que queda a Esplugues. 

Aquesta operació s'enmarca dins l'agressiva 
política urbanística que va llimant aquesta 
ciutat - com tantes altres- dissenyada entre la 
complicitat corrupta de l'Ajuntament social¬ 
ista -des dels anys 90 amb Pérez Garzón, 
expulsat de l'alcaldia per prevaricació, fins a 
l'actual alcalde Lorenzo Palacín- i les con¬ 
structores (especialment Promociones Ruve 
S.A., que compta amb la propietat de molts 
dels terrenys afectats per diferents projectes 
urbanístics). M itjançant diferents plans espec¬ 
ulatius com el Pla Caufec, la construcció del 
Trambaix, el Pla Sant Llorenç (sota el qual 
queda afectada la masia de kan kadena), i d'al¬ 
tres, impulsen la urbanització de zones que, 
fins ara, permetien viure en unes condicions 
no plenament urbanes - en cases baixes amb 
patis i horts, carrers de vianants, masies, etc- 
i imposen l'edificació de zones d'alt standing 


per atreure les grans empreses i els serveis, 
trepitjant els drets de les persones que hi 
viuen des de fa tants anys. Res de nou. 

El Trambaix ja ha devorat part de l'hort de Kan 
Kadena en la seva cursa imparable cap a la ciu - 
tat-empresa d'una "Esplugues com mai", Ara és 
la Ruve que, pressionada per l'Ajuntament (ens 
diu), té pressa per començar a especular amb 
aquest espai i, evidentment, la gent que viu a 
Kan kadena no entra en els seus plans. En aque¬ 
sts moments la situació és que la inmobiliària 
vol negociar mitjançant una oferta econòmica 
la sortida de l'immoble dels seus ocupants 
sota pressió de posar una demanda civil en cas 
de no acceptar, Una fórmula que sembla que 
s'està posant de moda per evitar desallotja¬ 
ments sorollosos. Està previst tenir una pri¬ 
mera reunió amb la propietària el proper dil¬ 
luns 16 de febrer.Ja ho veieu, entre la passivitat 
còmplice de l'Ajuntament d'"esquerres" (I!) i la 
set de diners de les constructores ens volen 
deixar sense pa, fent-nos fo ra a canvi de quatre 
duros i dos copets a l'esquena. "Nunca és màs 
oscuro que cuando va a amanecer, es la hora 
de los hornos i no ha de verse màs que luz". 

No al desallotjament de Kan Kadena!» 

Assemblea de Kan Kadena 10/ 2/ 04 


i les promotores i amos dels immobles volen 
enderrocar-les pera poder especular. Les excus¬ 
es són tan ridícules com que s’ha acabat el con¬ 
tracte o que han d’instal·lar un ascensor. D’altra 
banda, el passat dissabte dia 7 a mitjanit, un grup 
de persones majoritàriament afiliades al partit 
ultra Espanya 2000, es van concentrar a la porta 


de la casa okupada de la zona de Joan Llorens 
amb crits de "que se vayan”. Els concentrats els 
van pintarlafaçanaamb frases instant-los al tre¬ 
ball i a utilitzar la dutxa amb més freqüència. La 
concentració feixista va acabar amb crits de "a la 
Kale Borroka patada en la boca". 

La Haine + Contra-lnfos 10/ 2/ 03 



Defensa dels espais naturals 


Lluites Véínals contra l'Especulació 


Els vehicles van col·lapsar els carrers cèntrics de Reus 

II marxa contra l'autovia de Montblanc 


Reus/ Baix Camp.- Una nova marxa de vehicles, 
aquest cop a Reus, ha estat la forma escollida per 
la Plataforma Salvem la Vall del Francolí per 
seguir protestant pel traçat d’autovia entre 
Tarragona i Montblanc escollit per Foment. Re¬ 
cordem que Foment es decanta per l’opció est 
deixant de banda el traçat oest i ni considera 
possible el desdoblament de l’actual N-240 que 
recorre les dues poblacions que vol unir l’autovia 
projectada. La Plataforma creu que amb 
l’aprovació de l’autovia només s’aconseguirà una 
brutal ferida mediambiental i potenciar els ben¬ 
eficis de la petroquímica de Tarragona (vegeu 
Contra-lnfos 292). La caravana d’un centenar de 
vehicles va sortir el dissabte 7 de febrer sobre 
dos quarts de sis de la tarda al quilòmetre 5 de la 


carretera entre Valls i Alcover on els i les mani¬ 
festants deixaren una corona de flors amb la 
inscripció "Per aquest indret, volen imposar el 
traçat destructiu de l’autovia. RIP A LA VALL DEL 
FRANCOLÍ”. Quan els vehicles de la protesta van 
arribar a la ciutat de Reus van voltar pels carrers 
cèntrics de la ciutat fent força soroll amb els 
clàxons i repartint informació als i les vianants, la 
protesta evidentment va provocar un caos circu¬ 
latori impressionant durant tota la tarda de diss¬ 
abte. La Plataforma Salvem la Vall del Francolí va 
anunciar més actes per aturar el projecte i prop¬ 
erament vol realitzar una taula rodona sobre 
política territorial on volen que i siguin entitats i 
plataformes que vulguin dir la seua sobre l’orde¬ 
nació del territori. Contra-lnfos Valls 9/ 2/ 04 


M ulta de 540 euros per Josep Sabaté 

Tortosa/ Baix Ebre.- A Josep Sabaté, membre delsJóvens en Defensa de l'Ebre, la jutgessa el 
considera "autor responsable d'una falta de respecte i consideració deguda a l'autoritat" i 
també com "autor d'una falta de lesions". Per aquest motiu la sentència del judici realitzat el 
22 de gener, on multitud de gent s'aplegà per donar suport al jove, conclou a fer pagar a en 
Josep seixanta dies de multa amb una quota de 6 euros el dia per una manca de respecte a 
l'ex delegat del govern Francesc Sancho i una pena d'un mes amb una quota de 6 euros el dia 
per les lesions que va patir el mateix, en total 540 euros. Tant Sabaté com els Jóvens i la 
Plataforma en Defensa de l'Ebre (PDE) no se senten satisfets amb la sentència ja que consi¬ 
deren que cap persona que participà de la protesta va agredir Sancho, a més fan saber que 
ningú va mancar el respecte al en aquell moment delegat del govern i en tot cas qui ho han 
fet són les institucions que continuament han faltat al respecte envers el territori i la soci¬ 
etat ebrenca, Properament es presentarà el recurs en contra d'aquesta sentència que la PDE 
considera que sorgeix d'un muntatge i que qualifica el resultat d'injust.Contra-lnfos 9/ 2/ 04 


Pinten senyals 

anti-transvassament 

Vinallop/ Baix Ebre.- El passat 8 de febrer una 
quinzena de persones van dur a terme una acció al 
munici de Vinallop, al quilòmetre zero del transvas- 
sament de l'Ebre. L'empresa Trasagua va marcar fa 
uns dies la zona on el Ministeri de Medi Ambient 
preveu ubicar el punt de captació d'aigua. M embres 
de la Plataforma en Defensa de l'Ebre van ratllar 
aquestes marques i van pintar al mateix lloc diversos 
"No" al transvassament amb el nus blau, per a 
demostrar que cada pas que es faci per a iniciar les 
obres tindrà resposta per part dels que s'hi oposen. 
"Marquem la zona on no entraran", va dir Àngel 
Aznar, portaveu de la PDE. D'altra banda va assegurar, 
que el fet que Trasagua hagi fet les marques no sig¬ 
nifica que iniciïn les obres properament, sinó que 
volen donar la impressió que ja estan en marxa de 
forma irreversible per a desmobilitzar així les 
resistències al PHN. A més d'això la PDE va anunciar 
que demanarà a la Generalitat que es declari zona 
protegida el barranc de Sant Antoni, per on ha de 
passar el transvassament. D'aquesta manera qual¬ 
sevol obra que es vulgui iniciar a la zona tindria 
moltes més dificultats. Han afegit que com a mínim 
ells declararan la zona d'interès natural ni que sigui 
simbòlicament i la protegiran "sigui com sigui". Al 
marge d'això, el servei d'assessorament jurídic de la 
Plataforma va rebent consultes de veïns de localitats 
afectades pel transvassament com ara Ulldecona o 
Vinaròs. Recomanen que qui rebi inspectors de 
Trasagua es negui afirmar cap document i esposi en 
contacte amb ells. Contra-lnfos 10/ 2/ 04 


Veïns del Bon Pastor es manifesten 
contra la remodelació del barri 

La concentració acaba amb incidents al ple del districte 


Bon Pastor/ Barcelona.- El passat dia 6 
de febrer un centenar de veïns es van 
concentrar davant la seu del districte de 
Sant Andreu amb pancartes i xiulets per 
a protestar contra el procés de remod¬ 
elació de les Casetes Barates al barri de 
Bon Pastor. El pla d'enderroc afecta a 748 
cases, els propietaris de les quals seran 
reallotjats en pisos de protecció oficial. 
Tot i que sembla que hi ha diverses pos¬ 
tures respecte la necessitat de remode- 
lar la zona, els veïns coincideixen en 
criticar les condicions econòmiques dels 
pisos que hauran de comprar. Els veïns es 
queixen que els preus acordats entre 
l'Ajuntament, la Generalitat i una asso¬ 
ciació de veïns amb molt poca credibili¬ 
tat i suport, són gairebé el doble de cars 
que els que s'han fixat en altres zones 
com el Baró de Viver i han interposat 
una denúncia contra aquesta associació 
per suposades irregularitats. 

Després de la concentració els veïns van 
entrar a la seu del districte, on se celebra¬ 
va el Ple per fer preguntes al regidor Jordi 


Hereu i es van trobar que un membre de 
l'associació de veïns (que ni tan sols viu a 
les Casetes) defensava el pla de remod¬ 
elació del barri. Veïns de les Casetes 
Barates li cridaven "vendido" mentre ell 
anava demanant "civisme". La tensió va 
anar augmentant, davant la frustració de 
no poder expresar-se i la manipulació per 
part de la suposada associació de veïns, 


fins el moment en què un veï va agredir al 
membre de l'associació. Acte seguit poli¬ 
cies de paisà van expulsar tothom de la 
sala, Dins van quedar només el represen¬ 
tant de l'associació de veïns i el regidor 
del districte. Aquest últim ha anunciat 
que l'Ajuntament analitzarà la possibilitat 
d'interposar una denúncia. 

Contra-lnfos 10/ 2/ 04 


Criminalització a l'Independentisme 


En suport als detinguts el 23 d'abril de 1997 

Unes 400 persones es manifesten a 
Capellades contra la impunitat policial 

Capellades/Anoia.- Una manifestació contra la impunitat amb què la policia espany¬ 
ola està duent a terme actes repressius contra el moviment independentista va aple¬ 
gar unes 400 persones el passat 9 de febrer a Capellades. A més, demanaven l'ab¬ 
solució dels detinguts en els fets del 23 d'abril de 1997. El proper dia llde febrer es 
jutjarà als 8 joves que van ser detinguts pel grup 6è de la Brigada d'Informació de la 
policia nacional i van patir maltractaments dins i fora les dependències policials de 
la Verneda. La jornada contra la impunitat policial i per a l'absolució dels detinguts 
va finalitzar amb un concert d'Inadaptats, Berri txarrak i la Familia Tonelli. 

Contra-lnfos 10/ 2/ 04 


Rebutjem la invasió de l'Irak 

diumenge IS de febrer a les ]2h a la plaça Catalunya 
A les 22h cassolada popular contra el govern del PP 

Manifestació contra l'especulació 

i en defensa del territori 

dissabte 14 de febrer a les 38h Parc de la Ciutadella 

Contra la repressió a Evian 

http:/ / www.aubonnebridge.net/ es/ 

la pots consultar la campanya amb les dades actualitzades 


Invasió d’Iraq: 

la massacre continua 


11.047 

MILITARS IRAQUIANS ASSASSINATS 
DES DEL PASSAT 20 DE MARÇ 


CIVILS IRAQUIANS ASSASSINATS DES DEL 20 DE MARÇ 



MILITARS DE LA COALICIÓ INVASORA FERITS 



Concentració per l'abolició 

del matrimoni civil 

Convoca: 

-Assemblea Stonewall 
-Ass.Transexual Catal. 

-Pnl fi ai Rarrplnna 

Butlletí setmanal 

Còntra-Infos 

dissabte 14 de febrer a les Bh 

(al mamut del parc de la Ciutadella) 

-FAGC 

-Grup Transexuals Bcn 
-Lesbianes feministes 

tel: 93.442.62.53 

«zitzania@sindominio.net» 


^L'oratge de la setmana vinent 


Dimecres H 

Dijous 12 

Divendres B 

Dissabte 14 

Diumenge 15 

Dilluns 16 

Dimarts 17 

SOLDATS DE LA COAUCIÓ INVASORA MORTS 
PER ROC DE LA RESISTÈNCIA SUÏCIDI 0 ACCIDENT 

(B durant l’última setmana) 


En general tota la setmana transcorrerà amb un ambient tèrvol amb la presència de núvols alts i algunes 
boirines a la costa el dijous. Les temperatures de nit seguirant força baixes i l’ambient humit. A mitjans de la 
setmana vinent els vents poden girar a xaloc i les pluges podrien tornar després de dos mesos de sequera. 


























































